Korb ütes Vikerraadio saates "Uudis+", et loodab Keskerakonna liikmete truudusele ja sellele, et nad ei lähe valimistele Edgar Savisaare valimisiidus, kui see peaks realiseeruma. Samas ei öelnud Korb, mis saab nende Keskerakonna liikmetega, kes liituvad Savisaare nimekirjaga, vahendab ERRi uudisportaal.
"Arvan, et need inimesed, kes kirjutasid avalduse Keskerakonnaga kandideerimiseks, nimekirjadesse jäävad ja kindlasti kandideerivad Keskerakonnas," rääkis Korb.
Peasekretäri sõnul peab partei arutama, kas Edgar Savisaar saab oma nimekirjaga välja tulles jätkata erakonna ajaloonõuniku ametis, mille eest talle ka palka makstakse ja kas tasutakse samuti tema kohtukulud.